open-index/open-wikipedia-markdown huggingface dataset:
Jules Crevaux

**Jules Nicolas Crevaux** (1. huhtikuuta 1847 Lorquin, Moselle – 27. huhtikuuta 1882 Bolivia) oli ranskalainen Etelä-Amerikan tutkija.

Jules Crevaux syntyi majatalon pitäjän perheeseen. Hän opiskeli lääketiedettä, palveli laivastossa ja osallistui Saksan–Ranskan sotaan vuosina 1870–1871. Crevaux valmistui lääkäriksi vuonna 1872 ja työskenteli sen jälkeen laivaston sairaalassa ja sotalaivalla.

Crevaux lähetettiin vuonna 1876 Ranskan Guayanaan. Hän halusi tutkia sen sisämaata ja lähti vuonna 1877 matkalle Maronijoelle, jossa hän tutustui alueen intiaani- ja maroniheimoihin. Crevaux ylitti Tumuc-Humacin Guayanan etelärajalla ja jatkoi matkaa Jari- ja Amazonjokia pitkin Brasilian Belémiin. Crevaux’ta luultiin karanneeksi vangiksi ja hän onnistui vaivoin palaamaan Ranskaan, jossa hän sai kunnialegioonan ansiomerkin.

Crevaux lähti vuonna 1878 jälleen Ranskan Guayanaan, jossa hän matkusti Oyapockjokea pitkin Jarille ja edelleen Parujoen yläjuoksulta Amazonille ja Belémiin. Hän jatkoi matkaa Manausiin ja sieltä Icajokea pitkin Kolumbian Concepcióniin. Crevaux siirtyi sitten Japurájoelle ja palasi Amazonille vuonna 1879. Hän toi matkaltaan suuren määrän kasvi- ja eläintieteellisiä näytteitä ja sai ansioistaan Ranskan maantieteellisen seuran kultamitalin.

Ranskan opetusministeriö lähetti vuonna 1880 Crevaux’n neljän tieteilijän kanssa keräämään kasvitieteellisiä näytteitä Etelä-Amerikan pohjoisosaan. He matkustivat ylös Kolumbian Magdalenajokea, ylittivät Andit ja laskeutuivat Guavaiarejokea pitkin Venezuelan Orinocolle ja edelleen Atlantin rannikolle. Crevaux palasi seuraavana vuonna Ranskaan, jossa hänestä tehtiin kunnialegioonan upseeri.

Vuonna 1881 opetusministeriö lähetti Crevaux’n johtamaan tieteellistä tutkimusmatkaa Amazonin ja Paraguayjoen vedenjakajalle. Buenos Airesissa kohteeksi tarkentui Pilcomayon yläjuoksu Boliviassa. Siellä matkalaiset joutuivat keskelle intiaanien heimosotaa, jossa heidät nuijittiin kuoliaiksi. Tutkimusmatkailija Arthur Thouar sai myöhemmin tietää, että hyökkäyksen syynä oli tieto, jonka mukaan Crevaux oli lähetetty alueelle riistämään tobakansan maat ja kalastusoikeudet.

Crevaux oli ensimmäinen Tumuc-Humacin ylittänyt eurooppalainen. Hän toi matkoiltaan Amazonille ja sen pohjoisille sivujoille paljon uutta maantieteellistä tietoa. Ranskan maantieteellinen seura julkaisi Crevaux’n kuoleman jälkeen uudistetun Etelä-Amerikan jokien kartan ja omisti sen hänelle.

## Teoksia
* *Voyage dans la Guyane et le bassin de l’Amazone*. Nancy: Berger-Levrault, 1880. Digitoitu teos
* *Fleuves de l’Amérique du sud*. Paris: Société de géographie, 1883.
* *Voyages dans l’Amérique du Sud*. Paris: Hachette, 1883. Digitoitu teos

## Lähteet
Inno al Re

**Inno al Re** () oli Molempain Sisiliain kuningaskunnan kansallislaulu vuosina 1816-1860. Kun Molempian Sisiliain kuningaskunnasta tuli osa Italian kuningaskuntaa, uudeksi kansallislauluksi tuli *[[Marcia Reale]]*. Hymnin sävelsi ja kirjoitti Giovanni Paisiello vuonna 1787.

## Lähteet
Scarlxrd

**Marius Lucas Antonio Listhrop** (s. 19. kesäkuuta 1994 Wolverhampton, Länsi-Midlands), tunnetaan paremmin taiteilijanimellä **Scarlxrd** (lausutaan ”scarlord”), on brittiläinen rap-artisti. Hänet tunnetaan uniikista musiikkityylistään, jossa yhdistyy trapin ja metallimusiikin elementtejä. Ennen musiikkiuraansa Listhrop tunnettiin tubettajana nimellä **Mazzi Maz**. Hän aloitti musiikkiuransa nu metal -bändi Myth Cityn laulajana.

Listhropin suosio nousi, kun hän julkaisi singlen ”Heart Attack” sekä sen musiikkivideon. Musiikkivideolla on vuonna 2022 jo lähes 100 miljoonaa näyttökertaa YouTubessa.

## Diskografia

### Studioalbumit
* *Annx Dxmini* (2016)
* *スカー藩主* (2016)
* *Rxse* (2016)
* *Cabin Fever* (2017)
* *Chaxsthexry* (2017)
* *Lxrdszn* (2017)
* *Dxxm* (2018)
* *Infinity* (2019)
* *Immxrtalisatixn* (2019)
* *Acquired Taste: Vxl. 1* (2019)
* *Scarhxurs* (2020)
* *Fantasy Vxid* (2020)
* *Dxxm II* (2021)
* *DeadRising* (2021)
* *Acquired Taste: Vxl. 2* (2022)
* *Made In Hell* (2023)
* *Traplxrd* (2025)

### EP:t
* *Thrxwaways As Prxmised* (2019)
* *FantasyVxid; Intrx* (2020)
* *FantasyVxid; Spring* (2020)
* *FantasyVxid; Autumn* (2020)
* *FantasyVxid; Winter* (2020)
* *FantasyVxid; Summer* (2020)
* *LXRDMAGE* (2021 / yhdessä Ghostemanen kanssa)
* *Atv2. Act I: Genesis* (2022)
* *Atv2. Act II: Severance* (2022)
* *Atv2. Act III: Cxnflict* (2022)
* *Atv2. Act IV: Prxmise* (2022)
* *Lxlwut?* (2022)
* Psychx (2022 / yhdessä Kordhell kanssa)
* WELCXME BACK : 1 (2024)
* NXW XR NEVER : 2 (2024)
* REMAIN UNBRXKEN : 3 (2024)
* YXU WILL HEAL : 4 (2024)
* DIGITAL RECREATIXN : 5 (2024)
* SXUL SEARCH : 6 (2024)
* HIDDEN CXDE : 7 (2024)
* FXCUSED XUTSIDER : 8 (2024)
* SXLUTIXN FXUND : 9 (2024)
* I´ll Be Back Sxxn : 10 (2024)

### Muut Julkaisut

* Internet Kid (2014 / nimellä Mazzi Maz)
* Sxurce Xne (2016 julkaistu, myöhemmin poistettu)
* Savixur (2016 julkaistu, myöhemmin poistettu)
* Bxmbay Sapphire (2017 julkaistu, myöhemmin poistettu)
* Diary Xf A Yxung Lxrd (2017 julkaistu, myöhemmin poistettu)
* Sxurce Twx (2017 julkaistu, Myöhemmin poistettu)
* One. (2019 / nimellä SPRNKLZ)
* HEAVEN FIRE. (2019 / nimellä Lucas Hector)
* Practice (2021 / nimellä TAKA)

## Lähteet

## Aiheesta muualla
* Virallinen sivusto
Pikkumeduusat

**Pikkumeduusat** (Limnomedusae) on polyyppieläimiin kuuluva lahko. Lahkon lajeja tavataan niin makeista kuin merivesistäkin.

## Taksonomia ja anatomia
Pikkumeduusoihin luetaan kuuluvaksi neljä tai viisi heimoa, joista Geryoniidae luetaan usein torvimeduusoihin. Lahkoon on alun perin valittu heimot, jotka eivät morfologialtaan sovi täysin varsipolyyppeihin (Anthoathecata) eivätkä suojuspolyyppeihinkään (Leptothecata). Molekyylifylogeneettisten tutkimusten perusteella pikkumeduusat ei ole monofyleettinen lahko. On myös esitetty, ettei Microhydrulidae-heimon laji olisi lainkaan polyyppieläin.

Pikkumeduusien elämänkiertoon kuuluu sekä polyyppi- että meduusavaihe. Polyyppivaiheessa ne elävät pohjassa yksittäin tai korkeintaan muutamien millimetrien pituisina runkokuntina. Meduusavaiheessa meduusassa on neljä lohkoa ja muodoltaan se on usein kellomainen. Sukupuolielimet sijaitsevat meduusan säteittäiskanavissa tai manubriumissa.

## Lähteet
Donets–Donbass-kanava

**Donets–Donbass-kanava** (; ), lyhennys: **Kanal SDD** () on vuosina 1954–1958 rakennettu keinotekoinen kanava Ukrainan itäosassa. Donin sivuhaarasta Donetsista alkunsa saava, 131,6 kilometriä pitkä, osin avokanavana ja osin putkistojen välityksellä toteutettu veden siirtoreitti on rakennettu palvelemaan erityisesti Donetskin alueen teollisuuden ja taajamien veden tarpeita.

Kanava otettiin käyttöön vuonna 1958. Kanavaa uusittiin ja laajennettiin vuonna 1979. Vedenpinnan kausivaihteluja tasoitetaan kanavan varrelle rakennetuilla tekojärvillä. Kanavan varrella on maaston korkeuserojen vuoksi ja virtauksen edistämiseksi pumppausasemia. Kanavan ylläpitämisestä on vastannut vesiyhtiö Voda Donbasu ().

Kanavan syvyys on 3,5–4,8 metriä ja pohjaosan leveys 1,5–3,0 m, virtauskapasiteetti on 25 m3/s. Matkallaan Donetsista Donetskiin kanavan pintataso nousee 248 metriä korkeammalle.

Oheisessa kartassa on kuvattu kanal SDD:n reittiä. Kanava saa alkunsa Donetsiin rakennetun voimalapadon vierestä (valokuva; alkupiste ) Rajhorodokin kaupunkityyppisen taajaman koillispuolelta. Kanava jatkaa kohti Tšasiv Jaria ja sieltä Horlivkaan, jossa se kulkee pitkähkön matkan maahan kaivettuna putkiosuutena. Sieltä se jatkaa Makijivkan pohjoispuolitse ja Jasynuvatan itäpuolitse Ylä-Kalmiuksen tekojärvelle. Tekojärvi toimii eräänä Donetskin suurkaupunkialueen raakavesilähteenä. Sieltä on yhteys Asovanmereen laskevaan Kalmiusjokeen.


Tiedosto:Гребля на Сіверському Донці.JPG|Voimalapato Donetsjoessa (taustalla), etualalla Donets–Donbass-kanavan alkupiste.
Tiedosto:Artemivs'kyi district, Donetsk Oblast, Ukraine - panoramio (19).jpg|Donets–Donbass-kanavaa Tšasiv Jarin pohjoispuolella.
Tiedosto:Канал сіверський донець - донбас.JPG|Kanavaa (2015), kun vedenpinta on matalalla.


## Lähteet

## Aiheesta muualla
* Aleksei Fedko (16.4.2009): Kanal Severski Donets–Donbass. Iz fotoalboma "Donbass 1917–1957"  (infodon.org.ua)
Maalaisten talo (Helsinki)

**Maalaisten talo** on Helsingin Kampissa osoitteessa Simonkatu 6 sijaitseva seitsenkerroksinen liike- ja toimistorakennus, joka valmistui vuonna 1921. Sen ovat suunnitelleet arkkitehtiveljekset Jussi ja Toivo Paatela, ja se edustaa tyyliltään 1920-luvun klassismia. Sen punatiilistä julkisivua koristavat oviaukon yläpuolella kaksi Into Saxelinin graniittiveistosta, jotka esittävät maanviljelijöitä. Naista esittävä veistos kantaa lyhdettä sekä sirppiä, ja mies kylvövakkaa.

Maalaisten talossa sijaitsee *[[Maaseudun Tulevaisuus|Maaseudun Tulevaisuuden]]* päätoimitus, tosin vuonna 2021 sanomalehti ilmoitti hajauttavansa toimintansa ympäri Suomea, vaikka toimipiste säilyy edelleen talossa.

## Historia
Simonkatu 6:n tontilla sijaitsi aiemmin yksikerroksinen puutalo. Siinä toimi aluksi kapakka, ja vuodesta 1880 eteenpäin kodittomille tarkoitettu Helsingin Vieraskodin ensimmäinen toimipiste, lempinimeltään ”Kurjien Kappeli”.

Suomen osuustoiminnan isänä pidetty Hannes Gebhard ideoi Maa- ja metsätaloustuottajain Keskusliitolle ja Pellervo-seuralle uutta pääkonttoria, josta tulisi maalaisten oma maamerkki pääkaupungin keskustaan. Lopulta hän teki tonttikaupat Simonkatu 6:sta, josta purettiin vanha puutalo. Arkkitehtiveljekset Jussi ja Toivo Paatela laativat piirrustukset Maalaisten talolle vuonna 1920.

Rakennustyöt sujuivat varsin nopeasti; harjannostajaisia vietettiin neljän kuukauden kuluttua peruskiven muurauksesta, ja Maalaisten talo vihittiin virallisesti käyttöön 1. kesäkuuta 1921. Sitä pidettiin valmistuessaan ympäristöönsä nähden näyttävänä ja suurena, sillä sen ympärillä oli lähinnä matalampia puutaloja.

Maalaisten talon osakkeenomistajina olivat aluksi osuustoiminnalliset keskusliikkeet SOK, Osuuskassojen Keskuslainarahasto, Valio ja Hankkija. Siinä sijaitsi myös Yleisradion ensimmäinen studio 1920-luvulla.

1950-luvulla Maalaisten taloon perustettiin kirjapaino nimeltään Simonpaino. Kirjapainon laajennus tehtiin rakennuksen sisäpihalle arkkitehti Veikko Leisténin piirrustusten mukaan vuonna 1958. Painotoiminta jatkui vuoteen 1979 asti. Leisténin suunnitelmissa myös aiemmin rakennuksen keskellä ollut ajoportti siirrettiin sen laitaan paikkaan, jossa oli aiemmin ollut suuri näyteikkuna.

Rakennusta on peruskorjattu noin 20 vuoden välein. Mittavin remontti tehtiin vuosina 1998–1999.

## Galleria

Tiedosto:Simonkatu 2-6, Helsinki 1907.jpg|Tontilla aiemmin sijainnut puutalo, ”Kurjien Kappeli” vuonna 1907.
Tiedosto:Maalaistentalo Helsinki female statue.JPG|Maanviljelijänaista esittävä veistos, Into Saxelin, 1921.
Tiedosto:Maalaistentalo Helsinki male statue.JPG|Maanviljelijämiestä esittävä veistos, Into Saxelin, 1921.


## Lähteet
Soutaja (sammakko)

**Soutaja** (*Boana crepitans*) on lehtisammakkolaji, jota tavataan Brasiliassa. Pohjoisempana elävät sammakot, joita aiemmin pidettiin samana lajina, on erotettu lajeiksi *[[Boana xerophylla]]* ja *[[Boana platanera]]*.

## Ulkonäkö ja koko
Soutaja on keskikokoinen laji. Koiraiden pituus kuonosta peräaukkoon voi olla 63 millimetriä ja naaraiden 75 millimetriä. Selkäpuolen väritys vaihtelee harmaan ja kermanvärisen sävyistä tummanruskeaan. Joskus selässä on tummanruskea X:n muotoinen kuvio.

## Levinneisyys ja elinympäristö
Soutajaa tavataan vain Brasiliassa. Sitä elää useilla kasvillisuusalueilla: rannikkosademetsissä (Mata Atlântica), cerrado-savannialueella ja caatinga-alueella. Sitä tavataan myös laidunmailla ja ihmisen muokkaamilla alueilla. Soutaja elää alle 1&nbsp;700 metrin korkeuksissa. Lähisukuinen *[[Boana lundii]]* on soutajan kanssa sympatrinen laji, mutta soutaja suosii avoimempia alueita ja *Boana lundii* metsäisempiä alueita.

Aiemmin katsottiin, että soutajaa tavataan myös Brasilian pohjoisosissa, Kolumbiassa, Ranskan Guayanassa, Guyanassa, Panamassa, Surinamessa, Trinidad-Tobagossa ja Venezuelassa. Nykyään nämä pohjoisessa elävät sammakot luokitellaan kuitenkin lajeihin *[[Boana xerophylla]]* ja *[[Boana platanera]]*.

## Elintavat
Soutaja on yöeläin, jota tavataan pensaissa ja muussa kasvillisuudessa lätäköiden, lampien ja soiden reunoilla. Se lisääntyy sekä sadekauden että kuivakauden aikana. Koiraat kutsuvat naaraita huutamalla rytmillisesti. Huuto muistuttaa soutamisesta syntyvää ääntä. Koiras on huutaessaan yleensä joko korkealla kasvillisuudessa tai osittain veden alla.

Soutaja munii pieniin lampiin, joissa munat kuoriutuvat ja alkavat kehittyä nuijapäinä. Kun sateet nostavat veden pintaa, nuijapäät kulkeutuvat viereisiin vesimuodostumiin, joissa ne kehittyvät valmiiksi. Nuijapäät ovat vaaleanruskeita pohjaeläimiä.

## Luokittelu
Soutaja kuvattiin alun perin nimellä *Hyla crepitans*. 2000-luvulla se on siirretty *Hypsiboas*-sukuun, jonka nimi on nykyään *Boana*. Aiemmin soutajan kanssa samaan lajiin luokitellut *[[Boana xerophylla]]* ja *[[Boana platanera]]* on erotettu omiksi lajeikseen 2010-luvulla.

## Lähteet
Angela Merici

**Pyhä Angela Merici** (21. maaliskuuta 1474 Desenzano, Gardajärvi, Italia – 24. tammikuuta 1540 Brescia, Italia) oli fransiskaanitertiaari, näkijä, pyhimys ja ursuliinien perustaja. Angela joutui 10-vuotiaana orvoksi veljensä ja siskonsa kanssa ja heidän varakas setänsä Biancozi kasvatti heidät. 20-vuotiaana hänen setänsä kuoli ja hän perusti koulun Desenzanossa nuorille tytöille ja myöhemmin toisen koulun Bresciaan. Nainen aloitti ursuliinien yhteisön Bresciassa ja kuoli oltuaan viisi vuotta uuden järjestön johtajana. Paavi Paavali III tunnusti järjestön virallisesti neljä vuotta hänen kuolemansa jälkeen. Nainen eli seuraavien 9 paavien hallintokausien aikana: Sixtus IV (1471-1484), Innocentius VIII (1484-1492), Aleksanteri VI (1492-1503), Pius III (1503), Julius II (1503-1513), Leo X (1513-1521), Adrianus VI (1522-1523), Klemens VII (1523-1534) ja Paavali III (1534-1549). Hän on suojeluspyhimys sairautta ja vanhempien kuolemaa vastaan sekä on vammaisten ja Italian Brescian suojeluspyhimys. Angelan muistopäivää on vietetty 31. toukokuuta, 1. kesäkuuta ja 27. tammikuuta.

Angela Mericiä on muistettu roomalaiskatolisessa messussa seuraavanlaisella latinankielisellä kollehtarukouksella:

## Lähteet
Georges Colomb

**Georges Colomb** (1856 – 1945) oli ranskalainen professori Sorbonnessa ja kasvitieteenlaitoksen apulaisjohtaja, joka tuli tunnetuksi sarjakuvapiirtäjänä nimimerkillä *Cristophe*. Piirtäminen oli hänelle vain harrastus päätyön ohessa. Ranskassa häntä on pidetty sarjakuvan isänä.

*Christophe* julkaisi vuonna 1889 piirrossarjan *Fenouillard* -nimisen perheen elämästä. Vuonna 1893 hän loi hajamielisen professorin nimellä *Le savant Cosinus* ja seuraavana vuonna pienet mutta tarmokkaat kotitontut *Plickin ja Plockin*.

## Lähteet
Whac-A-Mole

**Whac-A-Mole** () on suosittu kolikkopeli, jossa pelaajan tehtävänä on lyödä mekaanisesti nousevia ”myyriä” mailalla. Pelistä on tullut tavallinen näky monissa huvipuistoissa ja pelihalleissa. Tyypillinen Whac-A-Mole-kone koostuu reiällisestä vyötäröntasoisesta pelialueesta, pystystä tulosnäytöstä ja isosta pehmeästä vasarasta myyrien lyömiseen. Pelialueen jokaisessa reiässä on piilossa pieni muovinen ​​myyrähahmo. Pelatessa myyrät ponnahtavat rei'istä esiin satunnaisesti. Pisteitä kerätään lyömällä myyriä heti, kun ne näyttäytyvät ja ennen kuin ne ehtivät laskeutua takaisin reikiin. Mitä nopeampi lyönti, sitä korkeampi pistemäärä.

Myyrä-lyöntipeliä käytetään myös usein vertauksena kuvaamaan sarjaa toistuvia ja turhia tehtäviä, joissa yhden tehtävän onnistunut suorittaminen vain tuottaa toisen ongelman muualla. 

## Lähteet
Simonlinna

**Simonlinna** on Helsingin Kampissa Simonkadun ja Annankadun kulmassa sijaitseva seitsenkerroksinen liike- ja toimistorakennus, joka valmistui vuonna 1925. Sen on suunnitellut arkkitehti Väinö Vähäkallio. Rakennuksen monumentaalinen muotokieli ja punatiilinen julkisivu edustaa pelkistettyä 1920-luvun klassismia.

Simonlinnassa oli 1920-luvulla kieltolain aikaan Cuba-niminen ravintola, joka toimi salakapakkana ja bordellina. Rakennuksessa sijainneet asunnot muutettiin 1960–1970 -luvuilla toimistotiloiksi. Porrashuoneiden alkuperäinen sisustus on hävitetty, ja rakennuksen ovet ovat uusittu.

Vuonna 2022 Suomen Asianajajaliiton kerrottiin muuttavan pois rakennuksesta, jolloin sinne vapautuu yli 600 metriä huoneistoalaa. Tilaa on suunniteltu muun muassa muutettavan takaisin asuinkäyttöön.

## Lähteet
Hamburger Börs (täsmennyssivu)

**Hamburger Börs** voi viitata seuraaviin:

* Hamburger Börs (1907–1976), alkuperäinen paikalla sijainnut jugendtyylinen hotelli, rakennus purettu
* Sokos Hotel Hamburger Börs, vuosina 1979–2019 toiminut Sokos Hotels-ketjun hotelli, rakennus purettu
* Scandic Hamburger Börs, vuonna 2021 avattu Scandic Hotels-ketjun hotelli
* Hamburger Börs, Suomen vallan aikana Vahtitorninkadulla Viipurissa sijainnut hotelli

## Muita

* Hampurin pörssi, *Hamburger Börse*, on Hampurissa sijaitseva pörssi
* Hampurin pörssi on 2–10 pelaajan korttipeli

## Lähteet
Alvise Cadamosto

**Alvise** (tai **Luigi**) **Cadamosto** (myös *Ca’ da Mosto*, *da Mosto*; noin 1429 – 16. kesäkuuta 1483) oli venetsialainen merenkulkija, joka teki Portugalin palveluksessa tutkimusmatkoja Länsi-Afrikan rannikolle.

Venetsialaiseen aatelissukuun kuulunut Cadamosto purjehti ja kävi kauppaa Välimerellä ja Flanderissa. Vuonna 1454 hänen aluksensa haaksirikkoutui Portugalin rannikolla. Henrik Purjehtija tarjosi Cadamostolle laivan ja antoi hänen tehtäväkseen selvittää mahdollisuuksia käydä kauppaa Länsi-Afrikassa. 

Cadamosto lähti vuonna 1455 portugalilaisen Vicente Diasin kanssa Kanariansaarten ja Madeiran kautta nykyisen Mauritanian rannikolle, jossa hän sai tietoja alueen suola- ja kultakaupasta. Hän jatkoi etelään Kap Verden niemimaalle saakka ja tutki Senegaljoen alajuoksua, jossa hän oli muslimihallitsija Budomelin vieraana. Senegalin suussa Cadamosto tapasi genovalaisen purjehtijan Antoniotto Usodimaren, jonka kanssa hän kävi Gambiajoella. Siellä hän joutui alkuasukkaiden hyökkäyksen kohteeksi ja palasi pian Portugaliin.

Vuonna 1456 Cadamosto lähti Usodimaren kanssa kolmella laivalla uudelle retkelle. Purjehdittuaan Kap Verden niemelle he kääntyivät länteen ja löysivät Kap Verden saaret. Paluumatkalla Cadamosto kävi nykyisen Guinea-Bissaun rannikolla ja löysi Bissagossaaret. Hän palasi Venetsiaan vuonna 1463.

Cadamosto on ainoa Henrik Purjehtijan palveluksessa ollut kapteeni, joka on jättänyt jälkeensä matkakertomuksen. Se julkaistiin Italiassa vuonna 1507. Cadamosto kävi etelämpänä kuin kukaan muu eurooppalainen ja hän oli myös yksi ensimmäisistä avomeripurjehtijoista.

## Lähteet
Ekokumppanit

**Ekokumppanit Oy** on kunnallis-julkisomisteinen Tampereen kaupunkikonserniin kuuluva kestävän kehityksen yhtiö. 

Ekokumppaneiden tehtävä on tuottaa Tampereen seudulla tiedotus-, neuvonta-, koulutus- ja asiantuntijapalveluja, joilla edistetään kestävän kehityksen mukaista elämäntapaa ja yritystoimintaa.

## Historia

Yhtiö perustettiin vuonna 2003 Tampereen kaupungin ja Pirkanmaan Jätehuolto Oy:n toimesta. Kolmantena omistajana yhtiössä on vuoden 2009 alusta ollut Tampereen Sähkölaitos Oy.

## Toiminta
Ekokumppaneiden toiminnan osa-alueita ovat resurssitehokkuus ja kiertotalous, energiatehokkuus ja uusiutuva energia, liikkuminen ja hyvinvointi sekä luonto ja ympäristö. Yhtiön toimintaa tehdään isoilta osin palvelusopimusten ja kehityshankkeiden myötä. 

Ekokumppanit on vastannut Vuoden retkikohteeksi 2020 valitun Kintulammin retkeily- ja luonnonsuojelualueen kunnostus- ja kehitysprojektista vuonna 2017 ja tämän jälkeen alueen hoidosta ja huoltotyöstä.

Energiatehokkuuden osalta Ekokumppanit toimii Pirkanmaan ja Kanta-Hämeen alueellisena energianeuvojana valtion Energiaviraston toimeksiannosta. Maksuton ja puolueeton neuvonta tapahtuu Neuvoo.fi -nimen ja sivuston alla. Energiaviraston lisäksi energianeuvonnan rahoittajina on myös alueen kuntaorganisaatioita. 

Tammikuussa 2020 Ekokumppanit lanseerasi Tampereen G Livelabissa järjesetettävien EkoLive-keskustelutilaisuuksien sarjan, jossa keskustellaan ajankohtaisista kestävään kehitykseen liittyvistä asioista asiantuntijoiden ja yleisön kesken. EkoLive-illoissa aihepiireinä ovat olleet esimerkiksi lähiluonto, tekstiilien kierrätys, tavaroiden yhteiskäyttö, puurakentaminen, ruokahävikki ja retkeily.

## Lähteet

## Aiheesta muualla
* Ekokumppanit Oy
* Ekokumppanit Oy:n Neuvoo.fi – Rakentamisen ja asumisen maksuton ja puolueeton energianeuvontapalvelu
* Kintulammin retkeily ja luonnosuojelualue. Osa Ekokumppaneiden luonto- ja retkeilytoimintaa.
* EkoLive-keskustelutilaisuudet ajankohtaisista aiheista
Savannah Ghost Pirates

**Savannah Ghost Pirates** on yhdysvaltalainen jääkiekkoseura, joka on kotoisin Savannahin kaupungista, Georgian osavaltiosta. Joukkue pelaa pohjoisamerikkalaista ECHL-kiekkoliigaa ja toimii yhteistyöseurana NHL:ssä pelaavalle Florida Panthersille sekä AHL:ssä pelaavalle Charlotte Checkersille. 

19. toukokuuta 2022 Ghost Pirates ilmoitti tehneensä kauden 2022–23 mittaisen yhteistyösopimuksen NHL-joukkue Vegas Golden Knightsin sekä tämän farmijoukkueen, Henderson Silver Knightsin, kanssa. Joukkueen ensimmäisen päävalmentajan ilmoitettiin olevan Rick Bennett, joka oli aikaisemmin valmentanut muun muassa yliopistojoukkue Union Dutchmenia. Nykyisin joukkuetta valmentaa Jared Staal, tunnettu entinen NHL-jääkiekkoilija.

Ensimmäisellä kaudellaan joukkue sijoitettiin ECHL:n Eteläiseen divisioonaan Atlanta Gladiatorsin, Florida Everbladesin, Greenville Swamp Rabbitsin, Jacksonville IceMenin, Orlando Solar Bearsin ja South Carolina Stingraysin lisäksi. Savannahin kaupungin laajentuminen ECHL-liigaan mahdollisti sen, että jokaisessa divisioonassa voi olla (on) seitsemän joukkuetta, sillä aikaisemmin Eteläisessä divisioonassa pelannut Norfolk Admirals siirrettiin Pohjoiseen divisioonaan.
## Joukkue kaudella 2025–2026
*(Tilanne 6. marraskuuta 2025.)*

### Valmennus & Joukkueenjohto
* **Päävalmentaja:** Jared Staal 
* **Apuvalmentaja:** Brenden Kotyk 
* **Videovalmentaja:** Edward Fritz 
* **Fysiikkavalmentaja:** Emmitt Ackerman 
* **Huoltopäällikkö:** Adam Dexter 
* **Puheenjohtaja:** Scott Einhorn 
* **Varapuheenjohtaja:** John Thompson 

*Lähde: Elite Prospects*

## Lähteet

## Aiheesta muualla
* Savannah Ghost Piratesin verkkosivut
Sinfonia nro 1

**Sinfonia nro 1** voi tarkoittaa:

* Sinfonia nro 1, Malcolm Arnoldin sinfonia
* Sinfonia nro 1, Ludwig van Beethovenin sinfonia
* Sinfonia nro 1, Johannes Brahmsin sinfonia
* Sinfonia nro 1, Anton Brucknerin sinfonia
* Sinfonia nro 1, John Coriglianon sinfonia
* Sinfonia nro 1, Leevi Madetojan sinfonia 
* Sinfonia nro 1, Gustav Mahlerin sinfonia
* Sinfonia nro 1, Felix Mendelssohn Bartholdyn sinfonia
* Sinfonia nro 1, Aarre Merikannon sinfonia
* Sinfonia nro 1, Wolfgang Amadeus Mozartin sinfonia
* Sinfonia nro 1, Sergei Prokofjevin sinfonia
* Sinfonia nro 1, Robert Schumannin sinfonia
* Sinfonia nro 1, Jean Sibeliuksen sinfonia
* Sinfonia nro 1, Aleksandr Skrjabinin sinfonia
* Sinfonia nro 1, Dmitri Šostakovitšin sinfonia
* Sinfonia nro 1, Pjotr Tšaikovskin sinfonia.
Berksin piirikunta

**Berksin piirikunta** () on Yhdysvaltojen Pennsylvanian osavaltiossa sijaitseva piirikunta. Sen väkiluku oli 428&nbsp;849 vuonna 2020. Piirikunnan hallintokeskus on Readingin kaupunki, joka on myös piirikunnan suurin kunta. Piirikunta on perustettu vuonna 1752.

## Väestö
Vuonna 2020 Berksin piirikunnan 428&nbsp;849 asukkaasta valkoisia oli 86,2&nbsp;%, mustia 7,9&nbsp;%, aasialaisia 1,6&nbsp;% ja alkuperäisasukkaita 1,0&nbsp;%. 19,4&nbsp;% asukkaista puhui kotonaan jotain muuta kieltä kuin englantia ja 7,5&nbsp;% asukkaista oli syntynyt ulkomailla.

## Lähteet

## Aiheesta muualla
Bashir Abdi

**Bashir Abdi** (s. 10. helmikuuta 1989 El Afweyn, Somalimaa, Somalia) on belgialainen yleisurheilija ja olympiamitalisti. Hän on erikoistunut kestävyysjuoksuun.

Ensimmäisiin aikuisten arvokilpailuihin Abdi osallistui vuonna 2012, kun hän kilpaili Helsingin EM-kilpailuissa 10&nbsp;000 ja 5&nbsp;000 metrin kilpailuissa ollen pidemmällä matkalla neljäs ja lyhyemmällä kahdeksas. Ensimmäisiin MM-kilpailuihin Abdi osallistui Moskovan MM-kilpailuissa 2013, kun hän oli 10&nbsp;000 metrillä 23:s. Zürichin EM-kilpailuissa 2014 hän sijoittui 10&nbsp;000&nbsp;metrillä viidenneksi. Hän kilpaili myös Pekingin MM-kilpailuissa 2015, mutta ei saanut tulosta viidellä- tai kymmenellätuhannella metrillä.

Ensimmäisiin olympialaisiinsa Abdi osallistui Rio de Janeirossa 2016. Riossa hän oli 5&nbsp;000 metrillä 16. ja 10&nbsp;000 metrillä 20. Lontoon MM-kilpailuissa 2017 hän oli 5&nbsp;000 metrin kilpailussa oman eränsä kuudes. Ensimmäisen arvokisamitalinsa Abdi voitti Berliinin EM-kilpailuissa 2018, jolloin hän oli toinen kymmenen kilometrin kilpailussa. Hän kilpaili samana vuonna ensimmäisen kerran maratonilla, kun hän oli Rotterdamin maratonin seitsemäs. Hän sijoittui toiseksi Tokion maratonilla 2020.

Vuonna 2021 Abdi oli kolmas Tokion olympialaisten maratonilla häviten voittajalle hieman yli minuutin ja hopeamitalin vain kahdella sekunnilla. Samana vuonna hän voitti Rotterdamin maratonin. Vuonna 2022 Abdi saavutti uransa ensimmäisen MM-mitalin, kun hän oli kolmas Eugenen MM-kilpailujen maratonilla. Hän sijoittui kolmanneksi Lontoon maratonilla 2022 ja Chicagon maratonilla 2023. Pariisin olympialaisissa 2024 hän saavutti maratonilla hopeaa ajalla 2.06.47.

## Lähteet
Aleksanterinkatu 40

**Aleksanterinkatu 40** on Helsingin Kluuvissa sijaitseva kahdeksankerroksinen rakennus, joka valmistui vuonna 1962. Se rakennettiin alkujaan Kansallis-Osake-Pankin toimistotaloksi, mutta nykyään siinä on hotellitoimintaa ja kauppakeskus Kämp Gallerian sisäänkäynti.

Modernismia edustavan rakennuksen suunnittelivat Antero Pernaja ja hänen yhtiökumppaninsa Nils-Henrik Sandell vuosina 1957–1962. Rakennuksessa on ajalleen tyypillinen rasterijulkisivu, jota koristavat suuret ikkunat. Alumiinipronssista tehtyjen ikkunankehysten väliset osat oli aluksi verhoiltu lasi- ja korkkilevyin, mutta sittemmin ne on vaihdettu kuparilevyihin.

Rakennuksen kahdessa alimmassa kerroksessa on näyteikkunat liiketiloille. Kerrokset olivat aluksi avoimia siten, että niissä oli liukuportaat suoraan kadulta ylemmälle tasolle. Tällöin Kluuvikadun puolelle jäi arkadikäytävä, ja toiseen kerrokseen parveketila. 1990-luvun loppupuolella Kämp Gallerian rakentamisen yhteydessä ensimmäisen ja toisen kerroksen lasiseinät rakennettiin uudelleen suorempaan linjaan muuhun rakennukseen nähden. Vuonna 2007 rakennukseen tehtiin perusteellinen saneeraus, kun se muutettiin hotelliksi.

Nykyisen rakennuksen paikalla sijaitsi aiemmin Theodor Höijerin suunnittelema uusrenessanssinen 1880-luvulla valmistunut nelikerroksinen kivitalo. Kiinteistön omistaja Kansallis-Osake-Pankki harkitsi vielä 1950-luvun lopussa sen säästämistä, mutta koska asemakaava salli huomattavasti suuremman toimistotalon rakentamisen, vanha kivitalo päätettiin purkaa.

## Lähteet
Lawrence Feuerbach

**Lawrence Edward Joseph ”Leon” Feuerbach** (11. heinäkuuta 1879 New York, New York – 16. marraskuuta 1911 Saranac Lake, New York) oli yhdysvaltalainen kuulantyöntäjä ja köydenvetäjä.

Feuerbach osallistui St. Louisin olympialaisiin 1904. Hän sai kuulantyönnöstä pronssia tuloksella 13,37 metriä ja oli köydenvedossa neljänneksi sijoittuneessa New York Athletic Clubin joukkueessa.

Yhdysvaltain mestaruuden Feuerbach sai vuonna 1903. Hänen ennätyksensä oli vuonna 1906 työnnetty 14,48 metriä.
## Lähteet
Fernand Foureau

**Fernand Foureau** (17. lokakuuta 1850 Saint-Barbant, Haute-Vienne – 17. tammikuuta 1914 Pariisi) oli ranskalainen tutkimusmatkailija ja siirtomaavirkailija.

Saksan–Ranskan sotaan osallistunut Foureau työskenteli Algerian Saharassa, jossa hän oppi arabiaa, berberikieliä ja tutustui paikallisiin tapoihin. Vuosina 1882–1897 hän teki yhdeksän matkaa muun muassa In Salahiin, Ghadamésiin,Tademaïtin ylängölle, Itäiseen Isoon ergiin ja Tassili n’Ajjeriin. 1890-luvulla Foureausta oli tullut tunnettu Saharan asiantuntija, joka kannatti Ranskan sotilaallisen läsnäolon lisäämistä ja alueen tuaregien kukistamista voimatoimin.

Vuonna 1898 Ranska päätti lähettää Foureaun ja eversti François Lamyn johtaman retkikunnan luomaan yhteyttä Algeriasta Saharan yli Tšadjärvelle. Se koostui yhdeksästä upseerista, lääkäristä, 277 sotilaasta ja neljästä siviilistä. Yli tuhannen kamelin karavaani lähti lokakuussa Ouarglasta ja saapui tammikuussa 1899 Ahaggarin itäreunalle, jossa edellinen Paul-Xavier Flattersin retkikunta oli tuhoutunut tuaregien hyökkäyksessä vuonna 1881. Ténérén In Azaouaan rakennettiin linnake, josta Foureau ja Lamy lähtivät tutkimaan Aïrvuoristoa. He pysähtyivät Iférouaneen, jossa ranskalaiset löivät heidän kimppuunsa hyökänneet tuaregit. Elokuussa matka jatkui Agadeziin, jossa retkikunta hankki väkisin lisää kameleita ja tarvikkeita.

Retkikunta saapui marraskuussa Sahelin alueelle Zinderiin, jonka lännestä tulleet ranskalaiset olivat vallanneet vähän aikaisemmin. Foureau ja Lamy suuntasivat itään ja saapuivat tammikuussa 1900 Tšadjärvelle, joka osoittautui matalaksi rämeeksi.  Maaliskuussa he tapasivat Charijoella lännestä edenneen Paul Joallandin ja Octave Meynierin retkikunnan sekä etelästä tulleen Émile Gentilin. Maaliskuussa ranskalaiset valtasivat Charin ja Logonen yhtymäkohdassa sijaitsevan Koussérin. Foureau jatkoi matkaa Charia, Ubangia ja Kongojokea pitkin Atlantille, kun taas Lamy jäi Koussériin ja sai surmansa taistelussa Rabih al-Zubayrin joukkoja vastaan. Foureaun matkakertomus ilmestyi vuonna 1902 ja retkikunnan tieteelliset aineistot vuosina 1903–1905.

Foureau nimitettiin Mayotten ja Komorien kuvernööriksi vuonna 1906. Vuosina 1908–1913 hän toimi Martiniquen kuvernöörinä. Kamerunin puolella sijaitseva Kousséri oli vuodesta 1915 maan itsenäistymiseen saakka nimeltään Fort-Foureau, kun taas Fort-Lamy sen vastarannalla Tšadissa tunnetaan nykyään nimellä N’Djamena.

## Teoksia
* *Mission chez les Touaregs, mes deux itinéraires sahariens d'octobre 1894 à mai 1895*. Paris: Challamel, 1895. Digitoitu teos
* *Mon neuvième voyage au Sahara et au pays touareg, mars-juin 1897*. Paris: Challamel, 1898. Digitoitu teos
* *D’Alger au Congo par le Tchad*. Paris: Masson, 1902. Digitoitu teos

## Lähteet
Masao Harada

**Masao Harada** (myöh. **Fujie**, ), 22. syyskuuta 1912 Kameoka – 22. tammikuuta 2000 Jokohama) oli japanilainen kolmiloikan olympiamitalisti ja pituushyppääjä.

Harada voitti kolmiloikassa olympiahopeaa Berliinissä 1936, missä hän hävisi ainoastaan maanmiehelleen, samassa kilpailussa maailmanennätyksen loikkineelle Naoto Tajimalle. Harada kilpaili Berliinissä myös pituushypyssä jossa karsiutui loppukilpailusta. Hän voitti Japanin mestaruuden pituushypyssä vuosina 1935, 1936, 1938 ja 1939 sekä kolmiloikassa vuosina 1933, 1939 ja 1940. Vuonna 1934 hän teki kolmiloikassa Japanin ennätyksen. Haradan ennätykset olivat pituushypyssä 759 senttimetriä ja kolmiloikassa 15,73 metriä.

## Lähteet
* 
* 

### Viitteet

## Aiheesta muualla
Onnion

**Onnion** on kunta Ranskan itäosassa, Haute-Savoien departementissa Auvergne-Rhône-Alpes’n alueella. Se sijaitsee Rissejoen varrella, noin 21 kilometriä Bonnevillen kaupungista koilliseen.

Keskustassa oleva Saint Mauricen kirkko on rakennettu vuosina 1824-1829 samalla paikalla olleen kirkon tilalle. Vuorilla vaikeakulkuisen maaston takana on luola *Grotte du Baré*. Se on Haute-Savoien vanhin arkeologinen paikka, ja siellä on tehty monia arkeologisia löytöjä. Luolassa tehtiin luvattomia kaivauksia 1900-luvun lopulla. Luolan ryöstelyn jälkeen sinne pääsy estettiin. 

## Lähteet

## Aiheesta muualla
Tõnis Lukas

**Tõnis Lukas** (s. 5. kesäkuuta 1962 Tallinna) on virolainen Isänmaa-puolueen poliitikko. Hän oli Viron opetus- ja tiedeministeri 2022–2023. Aiemmin hän on toiminut opetusministerinä vuosina 1999–2002 ja 2007–2011 sekä kulttuuriministerinä 2019–2021. Riigikogun jäsen hän on ollut vuosina 1995–1996, 2002–2007 sekä 2011–2012.
## Lähteet

## Aiheesta muualla
* ''Tõnis Lukas''' Viron hallituksen verkkosivuilla
Passy (Haute-Savoie)

**Passy** on kunta Ranskan itäosassa, Haute-Savoien departementissa Auvergne-Rhône-Alpesin alueella. Se sijaitsee Arvejoen varrella, noin 34 kilometriä Bonnevillen kaupungista kaakkoon.

Passy on suosittu matkailukohde. Kunnan lähellä on Mont Blancin vuori ja useita suuria talviurheilukeskuksia. Kunta on pinta-alaltaan Haute-Savoien suurimpia, ja sen asukkaat ovat jakautuneet useaan kylään. Korkeus vaihtelee Arvejoen rannan 542 metrin korkeudesta Chaîne des Fizin huipuille 2 804 metriin.  

## Tunnettuja kuntalaisia
*Marie Curie (1867-1934), Nobel-palkittu radioaktiivisuuden tutkimuksen uranuurtaja. Kuoli Passyssa Sancellemozin parantolassa.

## Lähteet

## Aiheesta muualla
Brooke Andersen

**Brooke Andersen** (s. 23. elokuuta 1995) on yhdysvaltalainen moukarinheittäjä. Hän voitti maailmanmestaruuden vuonna 2022.

Andersen saavutti NACAC:n mestaruuskilpailuissa 2018 pronssia tuloksella 70,05 ja Pan-Amerikan kisoissa 2019 hopeaa tuloksella 71,07. Vuonna 2022 hän voitti Yhdysvaltain-mestaruuden tuloksella 77,96 ja vajaa kuukausi myöhemmin samalla Eugenen Hayward Fieldin stadionilla maailmanmestaruuden tuloksella 78,96. Hän nousi MM-kisojen loppukilpailussa johtoon neljännellä kierroksella 77,42 metrin pituisella heitollaan, paransi viidennellä kierroksella 77,56:een ja heitti lopullisen voittotuloksen viimeisellä heitollaan. MM-kilpailuissa 2023 hän jäi karsintaan tuloksella 67,72. Tokion MM-kilpailuissa 2025 hän jäi karsinnassa ilman tulosta.

Andersen edusti yliopistokilpailuissa Northern Arizona Universitya. Hän ylitti 70 metrin rajan vuonna 2018 tuloksellaan 74,20 ja jatkoi heittämällä 76,75 vuonna 2019, 78,18 kilpailutauon jälkeen vuonna 2021, 79,02 vuonna 2022 ja ennätyksensä 80,17 toukokuussa 2023. Vuosina 2022 ja 2023 hän oli maailmantilaston ykkönen. Myös vuonna 2024 hän oli maailmantilaston kärjessä tuloksella 79,92 mutta jäi Yhdysvaltain olympiakarsinnoissa ilman tulosta eikä päässyt Pariisin olympialaisiin.

## Lähteet
Janee' Kassanavoid

**Janee' Kassanavoid** (s. 19. tammikuuta 1995) on yhdysvaltalainen moukarinheittäjä. Hän saavutti MM-kilpailuissa pronssia vuonna 2022 tuloksella 74,86 ja hopeaa 2023 tuloksella 76,36. Tokion MM-kilpailuissa 2025 hän oli kymmenes. Kassanavoid kuuluu intiaaniheimo comancheihin.

Kassanavoid ylitti 70 metrin rajan vuonna 2019. Hän paransi vuonna 2021 ennätyksekseen 75,50. Toukokuussa 2022 ennätys kohentui ensin tulokseen 76,82 ja kaksi viikkoa myöhemmin lukemiin 78,00, millä hän nousi maailman kaikkien aikojen tuloslistalla kuudenneksi.

## Lähteet
Passy

**Passy** voi tarkoittaa seuraavia:

## Maantiede
* Passy, kunta Ranskassa Saône-et-Loiren departementissa
* Passy, kunta Ranskassa Haute-Savoien departementissa
* Passy, kunta Ranskassa Yonnen departementissa
* Passy, entinen kunta Ranskassa entisessä Seinen departementissa
* Arrondissement de Passy, Pariisin 16. arrondissementti
* Cimetière de Passy, hautausmaa Pariisin 16. arrondissementissa

## Henkilöitä

* eversti Passy, oik. *André de Wavrin* (1911–1998), Ranskan vastarintaliikkeen tiedustelu- ja esikuntapäällikkö toisessa maailmansodassa
* Edmund Passy (1789–1870), ruotsalainen säveltäjä ja pianisti
* Frédéric Passy (1822–1912), ranskalainen poliitikko, ensimmäisen Nobelin rauhanpalkinnon saaja.
Linja 4 (Budapestin metro)

**Budapestin metron linja 4** (myös **M4**) on 28. maaliskuuta 2014 avattu Budapestin metron neljäs linja.

## Asemat
Linjan pituus on 7,34 kilometriä ja se koostuu 10 asemasta, jotka ovat kaikki maanalaisia. Keleti pályaudvarin asemalta on vaihtoyhteys metrolinjalle 2 ja Kálvin téristä linjalle 3.
* Keleti pályaudvar 
* II. János Pál pápa tér
* Rákóczi tér
* Kálvin tér 
* Fővám tér
* Szent Gellért tér – Műegyetem
* Móricz Zsigmond körtér
* Újbuda-központ
* Bikás park
* Kelenföld vasútállomás

## Lähteet
Marjinka

**Marjinka** (; ) on kaupunki Ukrainan Donetskin alueen Pokrovskin piirissä. Ennen Ukrainan heinäkuun 2020 alueuudistusta kaupunki kuului Marjinkan piiriin ja oli piirin hallintokeskus.

Marjinka sijaitsee Dneprin vesistöön kuuluvan Osykov-sivujoen varrella. Kaupunki sijaitsee Donetskin suurkaupunkialueen länsipuolella. Maanteitse aluekeskus Donetskin keskustaan on noin 27 kilometriä (itään); piirikeskus Pokrovsk on puolestaan noin 56 kilometriä luoteeseen.  

Ukrainan tilastokeskus arvioi Marjinkan väkiluvuksi 9&nbsp;256 asukasta vuoden 2021 alussa. Tosiasiallinen asukasluku arvioidaan virallista väkilukua pienemmäksi, koska Itä-Ukrainan sodan (2014-) seurauksena monet asukkaat ovat siirtyneet evakkoon rintamalinjan lähellä sijaitsevasta kaupungista. Vuoden 2001 väestönlaskennassa asukkaita oli 10&nbsp;722, joista etnisesti ukrainalaisia oli 70,11 prosenttia, venäläisiä 28,93 prosenttia, armenialaisia 0,35 %, valkovenäläisiä 0,06 % ja kreikkalaisia 0,06 prosenttia.

## Historia
(tämä osio kesken)

Seutu kuuluu Asovanmeren pohjoispuolisiin aroalueisiin, jonne 800-1100 -luvuilla muutti kasaareja, petsenegejä ja kumaaneja (polovitsialaisia) sekä 1200-luvulla tataareja. 1400-luvun alussa nämä alueet liitettiin Krimin kaanikuntaan. ...

Vuodesta 1923 Marjinkan piiriin (1923-2020) piirikeskus. Kaupungin aseman Marjinka sai vuonna 1977.

Itä-Ukrainan sodan (2014-) rintamalinja on sijainnut enimmäkseen aivan kaupungin itäpuolella. Kaupunki on ollut kuitenkin Venäjän ja sen perustaman nukkevaltion, niin sanotun Donetskin kansantasavallan sotilaiden miehittämä muutamaan otteeseen. Vuoden 2022 Venäjän hyökkäyssodassa kaupunki oli miehitettynä maalis-huhtikuussa 19. huhtikuuta 2022 saakka.
Taistelujen seurauksena kaupungissa ei ole ehjää rakennusta jäljellä ja monet rauniot eivät enää ole tunnistettavia rakennuksia.
Venäjän puolustusministeri Sergei Šoigu ilmoitti 25. joulukuuta 2023 että Venäjän joukot ovat ottaneet täysin kaupungin haltuunsa. Ukrainan ylipäällikkö tunnusti seuraavana päivänä että joukot on vedetty kaupungista, mutta armeijan tiedottaja ilmoitti että taistelu kaupungista jatkuu.

Venäjä kertoi miehittäneensä kaupungin jouluna 2023. Kaupunki oli vuodesta 2022 lähtien raunioitunut toistuvassa tykistötulituksessa. Ennen venäläismiehitystä ukrainalaiset olivat evakuoineet viimeiset 140 asukasta, ja ukrainalaissotilaat olivat vetäytyneet kaupungin länsipuolelle.

Maryinka001.jpg|Katunäkymä.
Maryinka012.jpg|Hallintorakennus.
Maryinka014.jpg|Kirkko.


## Lähteet

## Aiheesta muualla
Camryn Rogers

**Camryn Rogers** (s. 7. kesäkuuta 1999) on kanadalainen moukarinheittäjä. Hän voitti maailmanmestaruuden vuosina 2023 ja 2025 sekä olympiakultaa 2024.

Rogers voitti alle 20-vuotiaiden sarjassa Pan-Amerikan mestaruuden 2017 ja maailmanmestaruuden 2018. Vuonna 2019 hän voitti Kalifornian yliopiston edustajana NCAA:n mestaruuden ja Kanadan-mestaruuden sekä sijoittui Pan-Amerikan kisoissa kuudenneksi. Vuonna 2021 hän voitti toistamiseen NCAA:n mestaruuden silloisella ennätyksellään 75,52 ja sijoittui Tokion olympialaisissa viidenneksi tuloksella 74,35. Vuonna 2022 hän voitti jälleen NCAA:n mestaruuden parantaen ennätyksekseen 77,67 ja Kanadan-mestaruuden. Eugenen MM-kilpailuissa 2022 samalla Hayward Fieldin stadionilla, jolla hän oli voittanut kaksi viimeisintä NCAA:n mestaruuttaan, hän saavutti hopeaa tuloksella 75,52. Hän voitti samana vuonna kultaa Birminghamin Kansainyhteisön kisoissa tuloksella 74,08.

Rogers paransi keväällä 2023 kahdesti Kanadan ennätystä heitettyään Walnutissa huhtikuussa 77,84 ja Westwoodissa toukokuussa 78,62. Hän voitti myös Kanadan-mestaruuden. Budapestin MM-kilpailuissa hän voitti kultaa avauskierroksen heitollaan 77,22. Vuonna 2024 hän voitti neljännen Kanadan-mestaruutensa. Pariisin olympialaisissa 2024 hän voitti kultaa viidennen kierroksen heitollaan 76,97. Hän heitti heinäkuussa 2025 Kanadan ennätykseksi Eugenessa 78,88. Hän voitti myös Kanadan-mestaruuden. Tokion MM-kilpailuissa 2025 hän voitti kultaa tuloksella 80,51. Hänestä tuli naisten moukarinheitossa neljäs 80 metrin ylittäjä, ja hän nousi kaikkien aikojen maailmantilastossa toiseksi.

## Lähteet
Kristillinen vaihtoehtorock

**Kristillinen vaihtoehtorock** on vaihtoehtorockin tyylilaji, jonka sanoitukset perustuvat kristilliseen maailmankatsomukseen. Kristillinen vaihtoehtorock kehittyi 1980-luvulta lähtien ja tuli suosituksi 1990-luvulla.

## Kristillisiä vaihtoehtorock-yhtyeitä
Tunnetuimpina kristillisinä vaihtoehtorockyhtyeinä pidetään seuraavia yhtyeitä:
* Lifehouse
* Flyleaf
* Third Day
* Plumb
* Fray
* Kutless

## Lähteet
San Sebastiano da Po

**San Sebastiano da Po** () on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 1&nbsp;859 asukasta.

## Lähteet

## Aiheesta muualla
San Sebastiano

**San Sebastiano** voi tarkoittaa ainakin seuraavia:

;paikannimenä:
* San Sebastiano al Vesuvio, kunta Etelä-Italiassa Napolin metropolikaupungissa Campanian alueella
* San Sebastiano Curone, kunta Italiassa Piemonten alueella olevassa Alessandrian maakunnassa
* San Sebastiano da Po, kunta Italiassa Piemonten alueella olevassa Torinon metropolikaupungissa
San Sebastiano al Vesuvio

**San Sebastiano al Vesuvio** () on kunta Italiassa Campanian alueella olevassa Napolin metropolikaupungissa. Vuoden 2021 alussa kunnassa oli 9&nbsp;167 asukasta.

## Lähteet

## Aiheesta muualla
A. M. Merikanto

**Aleksius (Alex) M. Merikanto** (26. joulukuuta 1876 Teisko – 5. syyskuuta 1926 Helsinki) oli suomalainen karamellitehtailija ja Tampereella toimineen A. M. Merikannon karamellitehtaan perustaja ja omistaja.

Merikanto toimi aluksi leipurina Ruovedellä. Hän tuli vuonna 1893 Tampereelle leipuri- ja kondiittorioppiin Toivo V. Schroven liikkeeseen. Hänestä tuli kisälli 1896 ja oman liikkeensä hän perusti vuonna 1900. Merikanto omisti pitkään Musikan leipuriliikkeen Tampereella ja vuonna 1903 hän perusti A. M. Merikannon karamellitehtaan, joka aloitti toimintansa Tammelan kaupunginosassa Kullervonkatu 15:ssa. Merikanto oli perehtynyt sokerileipurin ammattiin työskenneltyään Helsingissä eri liikkeissä ja karamellitehtaissa. Karamellitehdas laajeni nopeasti niin että vuonna 1910 sille hankittiin oma toimitalo Pinninkatu 13:sta, jota laajennettiin vielä 1922 valmistuneella lisärakennuksella. Vuonna 1923 tehtaassa työskenteli 45 työntekijää. Tehdas sijaitsi rakennuksen alakerroksessa ja tehtaan konttori taas rakennuksen toisessa asuinhuonekerroksessa. Mestarin arvon Merikanto sai vuonna 1919. Hän oli Tampereen Käsityö- ja Tehdasyhdistyksen valtuusmiehenä vuodesta 1921 alkaen ja kuului Ammattiklubin johtokuntaan.

Merikannon kuoltua hänen perustamansa karamellitehdas toimi vuoden 1930 lopulle saakka, jolloin se luovutettiin konkurssiin.

## Lähteet

## Aiheesta muualla
* Sisäkuvia A. M. Merikannon karamellitehtaasta tehtaan lehti-ilmoituksessa, Aamulehti, 18.11.1923, nro 267 A, s. 2, Kansalliskirjaston digitaaliset aineistot
San Sebastiano Curone

**San Sebastiano Curone** () on kunta Italiassa Piemonten alueella olevassa Alessandrian maakunnan. Vuoden 2021 alussa kunnassa oli 527 asukasta.

## Lähteet

## Aiheesta muualla
Ševtšenkon palkinto

**Taras Ševtšenkon kansallinen palkinto** eli **Ševtšenkon palkinto** () on Ukrainan valtion palkinto, joka on korkein ukrainalainen huomionosoitus merkittävästä panoksesta kulttuurin kehittämisessä.

Palkinto myönnetään luovasta alkuperäistyöstä Palkinto on perustettu 20. toukokuuta 1961. Ensimmäisenä palkinnon ja kunnianosoituksen saivat 9. maaliskuuta 1962 kirjailijat Oles Hontšar, Pavlo Tytšyna ja säveltäjä Platon Maiboroda.

Palkittavia aloja laajennettiin ajan mittaan journalismiin, kirjallisuuden teoriaan ja historiaan, lasten ja nuorten kirjallisuuteen ja taiteeseen. Itsenäisenä palkintona perustettiin 1988 arkkitehtuurin valtionpalkinto, ja sen myöntää erillinen komitea. Palkinto on ollut Ukrainan presidentin alainen vuodesta 1996, jolloin perustettiin kymmenen valtionpalkintoa ja yksi pieni valtionpalkinto alle 35-vuotiaan nuoren tekijän luovan työn esikoisteoksesta. Palkinnon entinen nimi Taras Ševtšenkon valtionpalkinto muutettiin muotoon Ukrainan Taras Ševtšenkon kansallinen palkinto vuonna 2000. 

Kansallinen palkinto voidaan myöntää nykyään (2025-) viiden edeltävän vuoden aikana julkaistujen uusien alkuperäisteosten tekijöille seuraavissa kategorioissa: kirjallisuus, kirjallisuus- ja taidetutkimus, journalismi ja suhdetoiminta, musiikki, teatteri, elokuva, kuvataide, sekä koriste- ja taideteollisuus. Palkinto voidaan myös jättää myöntämättä joissain palkintoluokissa.

Palkinnon saajat saavat myös rahallisen palkinnon, joka vuonna 2022 oli 397&nbsp;000 hryvniaa. Vuonna 2025 palkinnon suuruus oli 484&nbsp;480 hryvniaa (noin 11&nbsp;748 USD).

Aiemmin, vuonna 2010 Alueiden puolueen puheenjohtaja Hanna Herman esitti kritiikkiä palkintorahasta perustellen, että Ševtšenko itse eli puutteessa ja Venäjän intelligentsia keräsi 2&nbsp;500 ruplaa ostaakseen hänet vapaaksi maaorjuudesta.

Vuodesta 2002 alkaen palkintokomitea on julkaissut sarjaa *Ševtšenkon kirjastokomitea*, jossa julkaistaan palkittujen teoksia.

## Ševtšenkon palkinnon viime vuosina voittaneet

## Lähteet
Jugoslavian komitea

**Jugoslavian komitea** (serbokroatiaksi: *Jugoslavenski odbor*) oli Itävalta-Unkarin eteläslaavien ensimmäisen maailmansodan aikana muodostama poliittinen eturyhmä, jonka tarkoituksena oli liittää olemassa olevat eteläslaavilaiset kansakunnat itsenäiseksi valtioksi.

## Komitean perustaminen
Komitean perustivat kolme kroaattia Dalmatian kuningaskunnasta, kaksi kroaattia Kroatian kuningaskunnan Slavoniasta ja kaksi serbiä Bosnia ja Hertsegovinasta. Heidän ensimmäinen kokoontumisensa toteutui jo vuonna 1914, kun taas itse komitea perustettiin virallisesti 30. huhtikuuta 1915 pariisilaisessa Hotel Madissonissa. Koska Britannia oli Ympärysvaltojen johtaja, Lontoo valittiin komitean päämajaksi. Komitean presidentiksi valittiin Ante Trumbić.

Vuonna 1915 komiteassa oli 17 jäsentä, joista 11 oli Kroatian ja Dalmatian rannikkoalueilta. Samana vuonna komitea perusti haarakonttorit Pariisiin, Geneveen, Pietariin, Clevelandiin, Valparaisoon ja Washingtoniin. Komitea toimi yhteistyössä Serbian kuningaskunnan hallituksen ja laittomaksi luokitellun Yhdistyneen Jugoslavian Nuoriso -järjestön kanssa, joka oli perustettu Wienissä vuonna 1914.

Komitea allekirjoitti Korfun julistuksen Serbian kuningaskunnan kanssa vuonna 1917. Se oli kompromissijulistus, joka puolusti parlamentaarista monarkiaa, jossa kolme kansakuntaa ja kaksi perusoikeutta (uskonnonvapaus ja yleinen äänioikeus) ovat tasavertaisia lain edessä. Julistus sai Britannian ja Ranskan poliittisen tuen.

Lokakuussa 1918 Itävalta-Unkarin valtakunnasta vapautetuista maista julistettiin sloveenien, kroaattien ja serbien valtio, josta tulisi Jugoslavian valtion ensimmäinen versio. Tämä ei kuitenkaan saavuttanut kansainvälistä tunnustusta. Joulukuussa 1918 valtio yhdistyi Serbian kuningaskunnan kanssa (joka oli juuri laajentanut rajojaan ensimmäisen maailmansodan jälkeen Vojvodinan alueen ja aiemmin itsenäisen Montenegron kuningaskunnan kanssa) muodostaen serbien, kroaattien ja sloveenien kuningaskunnan. Tämän myötä komitean tavoite oli saavutettu.

Kesäkuussa 1921 Ante Trumbićista tuli Vidovdanin perustuslain ja Jugoslavian uuden kuningaskunnan vastustaja.

## Aiheesta muualla

* The Kingdom of Serbians, Croatians and Slovenians (1918–1929) / the Kingdom of Yugoslavia (1929–1941): Emergence, Duration and End
* One Hundred Years of the Corfu Declaration
* History of Yugoslavia

## Lähteet
* Norka Machiedo Mladinić (June 2007). *[https://hrcak.srce.hr/file/24490 Prilog proučavanju djelovanja Ivana Meštrovića u Jugoslavenskom odboru]* (PDF). *Journal of Contemporary History* (in Croatian). Zagreb, Croatia: Croatian Institute of History. **39** (1).
Aurinkovuori (tähtitieteellinen käsite)

**Aurinkovuori** on Maan pinnan kohoama (vuori, tunturi, vaara tms.), jonka laelta voi nähdä keskiyön auringon, vaikka paikka on pohjoista napapiiriä etelämpänä ja eteläistä pohjoisempana. Suomessa aurinkovuoria ovat esimerkiksi Aavasaksa ja Ounasvaara.
The End, So Far

**The End, So Far** on yhdysvaltalaisen metalliyhtye Slipknotin seitsemäs studioalbumi. Albumi julkaistiin 30. syyskuuta 2022. Albumilta julkaistiin singlenä kappaleet “The Chapeltown Rag”, “The Dying Song (Time to Sing)” sekä “Yen”.

## Kappaleet
# 
# 
# 
# 
# 
# 
# 
# 
# 
# 
# 
#  

## Kokoonpano
* Corey Taylor – laulu
* Shawn Crahan – lyömäsoittimet, taustalaulu
* Mick Thomson – kitara
* James Root – kitara
* Alessandro Venturella – basso
* Sid Wilson – DJ
* Craig "133" Jones – koskettimet, samplet
* Jay Weinberg – rummut
* Michael Pfaff – lyömäsoittimet, taustalaulu
## Lähteet